Hvordan ny teknologi påvirker restauranter| TheFork Manager
Ny teknologi til restauranter er en vigtig del af den forvandling, branchen har oplevet i det 21. århundrede. Hvert år ses det, hvordan nye teknologiske værktøjer og løsninger forbedrer og ændrer den måde, spisesteder administreres på– som en støt voksende bølge.
“Det er kun et spørgsmål om tid, før alle elementer bliver digitaliseret,” siger Marcos Alves,der er medstifter af TheFork, i forbindelse med den nært forestående forvandling af restaurationsbranchen.
Med det in mente … Hvad tror du har været teknologiens største påvirkning af restauranter?
En uendelig kilde til reservationer
Vi mener, at online reservationer er et af de allerstørste og vigtigste fremskridt. Muligheden for konstant at kunne tiltrække kunder over internettet har været en kæmpe udvikling for restauranterne, som nu kan fokusere på målsætninger om at skabe kundeloyalitet, tilpasse sig bæredygtig drift og yde personliggjort service, mens en app tager sig af at tiltrække kunder..
Det er et emne, som står vores hjerte særlig nært, da det har været vores hovedformål lige siden vi lancerede TheFork i 2007. 12 år senere er vores online reservations-app blevet downloaded 19 millioner gange på markederne i Europa, Latinamerika og Oceanien. Det er et utroligt antal! For det viser, at brugerne er meget glade for funktionerne,og det giver også et fingerpeg om dens betydning for det at foretage reservationer på restauranter.
Desuden stammer reservationer nu om stunder ikke kun fra apps. Der er også andre kanaler, såsom Instagram, Google og Facebook, som brugerne kan reservere bord igennem med blot tre klik.. De partnerskaber, som disse platforme, herunder også TheFork, har indgået med restauranterne, har gjort denne proces så enkel som overhovedet mulig.
En uendelig kilde til data
Big data er på alles læber verden over og refererer til den store mængde komplekse data, som virksomheder håndterer nu om dage, og hvordan disse data kan bruges til at revolutionere markedet. Hvad angår restauranter, giver big data os mulighed for at lære, analysere og bruge kundeoplysninger til at forbedre vores indtjening, støtte op om markedsføringsresultater og bringe vores forretningsstrategi op på næste niveau.
Platforme til digitale reservationer og online anmeldelser , sociale medier og mere specialiseret teknologi gør det muligt for os at indsamle oplysninger om f.eks. de mest populære retter, de bedste tidspunkter, den type menu, der får flest reservationer, det gennemsnitlige beløb, gæsterne bruger pr. sæson, trends, der er på vej frem, generelle ændringer i forbrugeradfærd, osv. Disse oplysninger gør det muligt for os at tage bedre forretningsbeslutninger, investere mere eller mindre i bestemte produkter eller markedsføringstiltag og tilrettelægge vores serveringer bedre med mere præcise forudsigelser om antal daglige besøg.
En kæmpe udvikling!
Her hos TheFork opfordrer vi vores partnerrestauranter til fuldt ud at udnytte værktøjer som TheFork Manager databasen, hvori man kan notere alle mulige former for oplysninger for hver reservation, som restauranten modtager. Det giver dig informationer om dine gæster, allerede inden de ankommer til spisestedet, så du kan overraske dem med en mere komplet oplevelse og få dem til at vende tilbage.
Klik her, hvis du endnu ikke bruger dette værktøj på din restaurant.
Tid er en af de variabler, der har størst betydning for restauranten og gæsternes hverdag. Denne meget værdifulde variabel er drivkraften bag mange nye teknologier, der benyttes i restaurationsbranchen. Ligesom de apps, der gør det muligt for gæsterne at bestille på vej til restauranten, hvilket sparer dem tid, og også gør det muligt for restauranten bedre at kunne forberede sig og have mere styr på bestillingerne. Direkte betaling via apps fjerner også nogle ekstra trin og giver gæsterne større frihed.
Digitale menuer, hvor gæsterne kan se restaurantens menu og intuitivt interagere med den, gør det muligt at lave direkte bestillinger, uden at man skal vente på en tjener. Det er bestemt også endnu et eksempel på, hvordan der kan spares tid og kræfter.
Samtidigt sigter administrationssoftware også på at hjælpe restauratører med at spare tid i forbindelse med bordplanlægning og serveringer og med at reagere mere effektivt på daglige udsving.
Det er klart, at disse nye teknologier målrettet restauranter har ændret branchen, både mht. hvordan der arbejdes, og hvordan gæsternes vaner forandres. Vi er lykkelige for at være en del af denne forvandling, og vi håber, at dit spisested også er på rette vej. Lad os fortsætte fremad sammen!